Pòspólnô robòta ze szkòłą i parafiónama òd samégò zaczątkù ùkłôdô sã baro dobrze – gôdô ks. Jack. Jô bë so żëcził, żebë kòżdô parafiô mia taczé bëlné wespółdzejanié przë robòce. Òb czas swòji prôcë jakno probòszcz ksądz Halman mô starã czerowac sã słowama: parafiô to są lëdze, a nié bùdink. Ùdało sã mù na samim zaczątkù robòtë w Bòrowim wëbùdowac Drogã Krziżewą. Pierszé nôbòżéństwò òdbëło sã tu w Wiôldżi Piątk 2006 rokù. Za czasów ks. Jacka pòwstało téż szkaplérzné bractwò kùltu sw. Ritë, pierszé w nordowi Pòlsce. Rita je tczonô w katolëcczim Kòscele jakno swiãtô òd drãdżich ë beznôdzejnëch sprôw. Czejbë wa chca brac ùdzél w nôbòżéństwie do sw. Ritë – to baro rôczã! 22 dnia kòżdégò miesąca – gôdô ksądz. Sztaturka sw. Ritë òsta przëwiozłô latos z Casci w regionie Ùmbrii, jakno wotum przez niedoszłégò samòbójcã.